Boshqirdistonlik kishi maoshdan qarz bo‘lib qolgan ishxonasining dafn mashinasini o‘g‘irlab ketdi

Boshqirdistonning dafn byurosidan ishdan bo‘shatilgan xodim idoraga tegishli dafn mashinasini o‘g‘irlab ketdi. Bu haqda respublika IIV ma’lum qildi.

Byuro egasi politsiyaga murojaat qilib, mashina yo‘qolganini ma’lum qildi. Bir necha soatdan so‘ng gumondor, yaqinda shu byurodan haydalgan 27 yoshli erkak qo‘lga olindi. U tashkilotda uch oy ishlagani ma’lum bo‘ldi.
Ishdan bo‘shagach, u maoshning bir qismi qolib ketgan deb hisoblab, Peugeot Boxer mashinasini o‘g‘irlab ketishga qaror qildi.
Erkak jinoyatni o‘zi sodir etganini inkor etmayapti. O‘g‘rilik paytida u mast ahvolda bo‘lgani aytilmoqda.